# Singapores forsvar

Ett singaporsk F-15SG.
**Singapores forsvar** (engelsk: *Singapore Armed Forces*) er en viktig del av singaporsk politikk og fungerer som en avskrekker mot de større landene rundt Singapore. Det består av Singapores hær, Singapores luftforsvar, Singapores marine og Singapores cyberforsvar.

Forsvaret baserer seg på verneplikt og har en stående styrke på rundt 51.000 personell og er i stand til å mobilisere 252.500 reservister.

## Historie

Opphavet til Singapores forsvar var *Straits Settlements Volunteer Force* som ble dannet i 1922. Denne styrken var basert på det tidligere *Singapore Volunteer Artillery* som ble etablert i 1888. I 1915 bidro *Singapore Volunteer Artillery* til å slå ned et mytteri blant sepoyene i Singapore. Under andre verdenskrig tok *Straits Settlements Volunteer Force* del i slaget om Singapore og ble tatt til fange av japanerne. Etter krigen ble *Straits Settlements Volunteer Force* etablert på nytt i 1948 før det ble nedlagt og overført til *Singapore Military Forces*. I 1961 ble disse omdøpte til *Singapore Armed Forces*.

Da Singapore ble selvstendig i 1965 besto forsvaret av kun to infanteriregimenter med mest ikke-singaporere med britiske offiserer. Singapore begynte så et opprustningsprosjekt med israelsk støtte og det singaporske forsvaret er basert på det israelske forsvaret.

## Verneplikt i Singapore

Enhver mannlig statsborger og en enhver mann med permanent oppholdstillatelse blir vernepliktig ved fylte 18 år. Verneplikten kan gjennomføres ved forsvaret, sivilforsvaret eller politiet. Førstegangstjenesten er to år. Reservetjenestgøring varer til 40 års ålder for de fleste, men til 50 år for offiserer og eksperter. Reservistene er pålagde å tjene opptil 40 dager per år under en tioårig periode som insattsklar reservist.

Fra en alder av 13 år må alle mannlige singaporeanske statsborgere og alle menn med permanent oppholdstillatelse søke om utreisetillatelse for å reise utenfor Singapore i tre måneder eller mer. Ved 16 ½ år må de registrere seg for verneplikten. Retten til militærnekting på samvittighetsgrunner er ikke juridisk anerkjent i Singapore, og det er ingen bestemmelser om fritak eller sivil erstatningstjeneste. Jehovas vitner som nektet verneplikt er dømt til tre års militærfengsel.

Singapores regjering forklarte i 1999 for FNs menneskerettighetskommisjon at artikkel 29 i Menneskerettighetserklæringen og artikkel 18 i Internasjonal konvensjon om sivile og politiske rettigheter er underlagt begrensningene for å sikre offentlig orden og samfunnets velferd. Spesielt bemerkes det at «nasjonalt forsvar er en grunnleggende suveren rettighet under folkeretten og en vesentlig nødvendighet for å bevare nasjonen. Der individuelle overbevisninger eller handlinger strider mot en slik rett, må en stats rett til å bevare en nasjons sikkerhet råde.» Videre: «Obligatorisk militærtjeneste er en grunnleggende del av den nasjonale sikkerheten til små land. Mens noen stater har luksusen av å etablere en stående hær, er realiteten at obligatorisk militærtjeneste ofte er den eneste måten for små land som Singapore å bygge opp en troverdig nasjonal forsvarsstyrke for å avskrekke aggresjon.»

I 2022 erklærte Singapores regjering, at «Singapore respekterer den konstitusjonelle retten til religionsfrihet. Derimot, å la enkeltpersoner unngå militærtjeneste eller velge alternative former er urettferdig til de som tjener, og vil kompromittere forsvaret av Singapore. Verneplikten fortsetter å nyte overveldende offentlig støtte, med 96% av Singaporeanere spurte i 2020 enige om at den er nødvendig for sikkerheten og landets velstand.»

## Organisasjon

### Hæren

* *2nd People's Defence Force* er en divisjonskommando som er ansvarlig for å opprettholde lov og orden i Singapore gjennom kontraterrorisme og hjemlandssikkerhetsoperasjoner samt støtte til sivilsamfunnet.
* *3rd Singapore Division* er en kampdivisjon med stående enheter og mobiliseringsenheter av infanteri, pansertropper, artilleri, luftvern, ingeniørtropper, sambandstropper, efterrettningstropper og trentropper.
* *6th Singapore Division* er en kampdivisjon med en infanteribrigade og en panserbrigade som også inkluderer hovedkvarteren til artilleriet og etterretningstroppene.
* *9th Singapore Division* er en kampdivisjon med stående enheter og mobiliseringsenheter som også inkluderer hovedkvarteret til infanteriet.
* *21st Singapore Division* og *25th Singapore Division* er reservedivisjoner.
* *Army Deployment Force (ADF)* er en høyberedskapsenhet av vervet personnel.

### Marinen

*Republic of Singapor Navy* sine operative styrker består av *the Fleet* (flåten), *Maritime Security Command* (kystvakt) og *Naval Diving Unit* (marinejegere).

* *Fleet*
	+ *First Flotilla*, seks fregatter
	+ *Third Flottila*, fire *Landing Ships Tank* om 6.000 tonn.
	+ *Seventh Flotilla*, åtte ubåter
	+ *Eight Flottila*, seks missilkorvetter
	+ *121 Squadron*, maritimt patruljefly (fra flyvåpenet)
	+ *123 Squaddro*, marinehelikoptere (fra flyvåpenet)

* *Maritime Security Command*
	+ *Second Flottila*, åtte kystoppdragfartøyer
	+ *Sixth Flottila*, ubemannede fartøyer
	+ *Ninth Flotilla*, styrkebeskyttelse
	+ *Maritime Security & Response Flottila*, fire maritime sikkerhetsfartøyer

* *Naval Diving Unit*
	+ *180 Squadron*
	+ *Clearance Diving Group*,
	+ *Underwater Demolition Group*, minedykkere
	+ *Special Warfare Group*, spesialstyrke
	+ *Special Boat Group*, spesialbåtgruppe
	+ *Frogman School*, froskemannskole

### Luftforsvaret

*Republic of Singapore Air Force* består av følgende forband:

* *Air Combat Command* Luftkamp
* *Air Defence & Operations Command* Luftforsvar og operasjoner
* *Air Power Generation Command* Flybase
* *Participation Command* Samvirke med andre forsvarsgrener
* *Unmanned Aerial Vehicle Command* Droner
* *Air Force Training Command* Utdanning og trening

### Cyberforsvaret

*Digital and Intelligence Service* er siden 2022 en egen forsvarsgren med ansvar for militær etterretning, datakrigføring og psykologisk krigføring.

## Grader og distinksjoner

Alle forsvarsgrener har samme gradstegn. Bare flaggoffiserene i marinen har egne gradsbetegnelser.

|  |
| --- |
| **MENIG PERSONELL** |
| **Distinksjoner** | *ingen* |  |  |  |  |
| **Grad** | Recruit NS | Private NS | Private first class NS | Lance corporal NS | Corporal NS | Corporal first class NS |
| **Norge** | Menig | Ledende menig | Visekorporal | Korporal | Korporal 1. klasse |

NS = Grad som kan innehas av vernepliktige ved førstegangstjeneste.

|  |
| --- |
| **SPECIALISTS** |
| **Distinksjoner** |  |  |  |  |  |
| **Grad** | Third sergeant NS | Second sergeant NS | First sergeant | Staff sergeant | Master sergeant |
| **Norge** | Sersjant | Oversersjant | Stabssersjant |

NS = Grad som kan innehas av vernepliktige ved førstegangstjeneste.

|  |
| --- |
| **WARRANT OFFICERS** |
| **Distinksjon** |  |  |  |  |  |  |
| **Grad** | Third warrant officer | Second warrant officer | First warrant officer | Master warrant officer | Senior warrant officer | Chief warrant officer |
| **Norge** | Kommandersersjant | Sersjantmajor |

|  |
| --- |
| **OFFICERS** |
| **Distinksjon** |  |  |  |  |  |  |  |  |  |  |
| **Grad** | Second lieutenant NS | Lieutenant NS | Captain | Major | Lieutenant-Colonel | Senior Lieutenant-Colonel | Colonel | Brigadier-General Rear Admiral | Major-General Rear Admiral | Lieutenant-General Vice Admiral |
| **Norge** | Fenrik | Løytnant | Kaptein | Major | Oberstløytnant | Oberst | Brigader Flaggkommandør | Generalmajor Kontreadmiral | Generalløytnant Viseadmiral |

NS = Grad som kan innehas av vernepliktige ved førstegangstjeneste.

|  |
| --- |
| **MILITARY EXPERTS** |
| **Distinksjon** |  |  |  |  |  |  |  |  |  |
| **Grad** | ME1 | ME2 | ME3 | ME4 | ME5 | ME6 | ME7 | ME8 | ME9 |
| **Tittel** | Assistant Expert | Expert | Senior Expert | Principal Expert | Senior Principal Expert | Chief Expert |
| **Norge** | Sersjant | Stabssersjant | Sersjantmajor | Kaptein | Major | Oberstløytnant | Oberst | Brigader | Generalmajor |

|  |
| --- |
| **SAFVC Volunteers** |
| **Distinksjon** |  |  |  |  |  |
| **Grad** | SV (Trainee) | SV1 | SV2 | SV3 | SV4 |

## Referanser